# Δραστηριότητα: Μακροθρεπτικά και Μικροθρεπτικά Συστατικά – Η Βενζίνη στον Κινητήρα του Οργανισμού

Να χωριστείτε σε δύο ομάδες: Φυσικοί Επιστήμονες και Κοινωνιολόγοι - Διατροφολόγοι

## Η Ομάδα των Φυσικών Επιστημόνων

Να ασχοληθείτε με το θέμα: «Μακροθρεπτικά Και Μικροθρεπτικά Συστατικά – Η Βενζίνη στον Κινητήρα του Οργανισμού», με βάση τις ακόλουθες πτυχές.

Α. Να διερευνήσετε και να καταγράψετε τις ενεργειακές ανάγκες του οργανισμού του ανθρώπου σε σχέση με την επιβίωσή του κατά ηλικιακή ομάδα και κατά φύλο και να κατασκευάσετε ένα ραβδόγραμμα της διπλανής μορφής για κάθε ηλικιακή ομάδα.

Β. Με βάση τις πληροφορίες που συγκεντρώσατε στο προηγούμενο ερώτημα, να προσπαθήσετε να εξηγήσετε τις διαφορές που εμφανίζονται μεταξύ των ηλικιακών ομάδων του ίδιου φύλου, αλλά και των διαφορετικών φύλων της ίδιας ηλικίας.

Γ. Να εξηγήσετε με ποιο τρόπο καλύπτουν οι άνθρωποι τις ανάγκες τους σε ενέργεια.

Δ. Να περιγράψετε το μηχανισμό πρόσληψης και πέψης της τροφής από τον άνθρωπο, περιγράφοντας σε αδρές γραμμές τα όργανα του πεπτικού του συστήματος και τη λειτουργία τους.

Ε. Να αναφέρετε τις κατηγορίες θρεπτικών υλών και να εξηγήσετε το ρόλο κάθε είδους θρεπτικής ύλης στη λειτουργία του οργανισμού του ανθρώπου.

ΣΤ. Να κάνετε ειδική αναφορά στο ρόλο των βιταμινών, των ιχνοστοιχείων και του νερού για την καλή υγεία του οργανισμού.

Ζ. Να καταγράψετε τη θερμιδική αξία κάθε κατηγορίας θρεπτικής ύλης σε kcal ανά 100 g σε πίνακα της μορφής:

Είδος θρεπτικού συστατικού | Ενέργεια ανά 100 g σε kcal
Πρωτεΐνες |
................... |

Θ. Να παρατηρήσετε τις συσκευασίες 4 διαφορετικών προϊόντων τροφίμων, για παράδειγμα ενός χυμού, ενός παγωτού και μιας κονσέρβας και να καταγράψετε τα συστατικά τους και την περιεκτικότητα σε καθένα από αυτά σε ένα πίνακα της μορφής:

Στην τελευταία γραμμή να αναγράψετε τη συνολική ενέργεια που παρέχει το τρόφιμο ανά 100 g, αξιοποιώντας την αναγραφόμενη %w/w περιεκτικότητα και την θρεπτική αξία κάθε θρεπτικού συστατικού.

| Γάλα | Πατατάκια | Κονσέρβα τόνου | Χυμός χωρίς προσθήκη ζάχαρης
Πρωτεΐνες |  |  |  |
Υδατάνθρακες |  |  |  |
................... |  |  |  |
................... |  |  |  |
Συνολική ενέργεια ανά 100 g έτοιμου προϊόντος |  |  |  |
Ε ............ |  |  |  |
Ε ............ |  |  |  |
Ε ............ |  |  |  |

Ι. Στη συνέχεια, να προσέξετε αν η συσκευασία αναφέρει συστατικά με κωδικούς της μορφής Ε121... . Αν αναφέρει, να ανατρέξετε σε βιβλιογραφία ή στο Διαδίκτυο, να συλλέξετε πληροφορίες σχετικά με αυτές τις ουσίες, να τις κατατάξετε σε κατηγορίες και να αναφέρετε τη χρήση κάθε κατηγορίας και μερικά παραδείγματα.

## Η Ομάδα των Κοινωνιολόγων – Διατροφολόγων

Να ασχοληθείτε με το θέμα: «Άνθρωπος και διατροφή: Τη σχέση τους την καθορίζει η ανάγκη, ο τόπος, ο χρόνος ή κουλτούρα ή όλα μαζί;», με βάση τις ακόλουθες πτυχές.

Α. Να διερευνήσετε ποια ήταν η επίδραση του μαγειρέματος της τροφής στη διαδικασία της εξέλιξης και της κοινωνικής οργάνωσης στις πρωτόγονες κοινωνίες.

Β. Να διερευνήσετε και στη συνέχεια να διατυπώσετε κρίσεις για την επίδραση γεωγραφικών, κλιματολογικών και πολιτισμικών παραγόντων, καθώς και θρησκευτικών απόψεων στις διατροφικές συνήθειες διαφορετικών λαών, ή ομάδων πληθυσμού.

Γ. Να διερευνήσετε, να καταγράψετε και να προσπαθήσετε να ερμηνεύσετε τις αλλαγές που έχει επιφέρει στις διατροφικές συνήθειες των Ελλήνων ο σύγχρονος τρόπος ζωής, καθώς και τις διάφορες ειδικές τάσεις, όπως η χορτοφαγία, η αποφυγή κατανάλωσης ζωικού γάλακτος και προϊόντων με γλουτένη κ.ά.

Δ. Να διερευνήσετε ποια είναι η επίδραση των διατροφικών συνηθειών των ανθρώπων στη λειτουργία και την υγεία του οργανισμού (αβιταμίνωση-παχυσαρκία-καρδιαγγειακά νοσήματα-ηπατικές δυσλειτουργίες...).

Ε. Να διερευνήσετε σε τι συνίσταται η λεγόμενη «μεσογειακή διατροφή» και ποια είναι τα πλεονεκτήματά της;